คิดอะไรมาออกก็เดินมาสีฟ้า ปีนี้เป็นปีที 80 ของสีฟ้าแล้ว เปิดมาตั้งแต่ 1936 จนนี่ก็ปาไป 2016 ล่ะ รู้สึกว่าเรียกปู่คบไม่ผิด มีอาหารให้เลือกทานหลากหลาย เป็นอีกหนึ่งตัวเลือกอันดับต้นๆของผมเลย

สำหรับพิกัดของสาขานี้ เปิดมาตั้งนานล่ะยังไม่ย้ายไปไหน ก็ยังอยู่ที่เติมบริเวณชั้น B โซนเซนทรัล ในฝั่งฟิวเจอร์พาร์ค โดยจะอยู่ตรงข้าม Oishi Buffet และอยู่ติดกับ Country Place สาขาใหม่

บรรยกาศในร้านหลังจากปรับปรุงมานี่ ถือว่าร้านสวยขึ้นเยอะ ร้านตกแต่งด้วยไม้สีโทนอ่อนๆ และ เน้นการใช้แสงไฟสีส้ม ทำให้ในร้านดูอบอุ่น ในร้านโล่งปลอดโปร่ง มองแล้วสบายตาดี ในร้านสะอาดไม่มีเศษขยะบนพื้น แต่แอร์ยังไม่ค่อยเย็นเท่าไหร่ อันนี้ไม่รู้ว่าเค้าใช้รวมกับของห้างหรือเปล่า มันเลยอุณหภูมิสูงไปหน่อย

สำหรับร้านนี้ก็จะขายอาหารทั่วไป มีทั้งแบบเป็นจานเดี่ยวหรือ แบบเป็นกับข้าว เช่น ข้าวไข่ข้น, ข้าวอบซี่โครง, ก๋วยเตี๋ยว, ราดหน้า, สุกกี้, ขนมจีบ มีให้เลือกทานหลากหลายเลย ส่วนตังผมวันนี้ก็สั่งมาเล็กน้อย

• น้ำแตงโมปั่น
น้ำแตงโมสีแดงสดใส ทำให้รู้สึกสดชื่น มีเนื้อแตงโมลูกเล็กๆ วางมาให้เป็นท็อปปิ้ง พร้อมเสียบธงมาให้อย่างสวยงาม รสชาติหวานๆอร่อยดีทีเดียว

• ปอเปี๊ยะสด
ปอแป๊ะสดชิ้นขนาดพอดีคำ ใส่จานมาให้แปดชิ้น มาพร้อมกับเตาหู้ ราดซอสรสชาติหวานๆ แป้งปอเปี๊ยะเหนียวนุ่ม จัดว่าใช้ได้เลย

• ข้าวไข่ข้นกุ้ง
เรียกว่าเป็นเมนูโปรดของผมก็ได้ ข้าวไข่ข้นจานใหญ่ มีกุ้งโรยมาให้เพียบเลย รสชาติอร่อยถูกใจ เป็นความชอบส่วนบุตคล อันนี้ต้องมาชอมกันเอง

• ข้าวไข่ข้นหมูกระเทียม
พระรองของร้านนี้ เอาไว้สั่งคู่กับจานแรก ถ้าเกิดทานแล้วไม่อิ่ม กลิ่นของหมูกระเทียมและรสเค็ม เข้ากันได้ดีกับไข่ข้นด้านล่าง

• แกงจืดเต้าหู้หมูสับ
วันนี้นึกอะไรไม่รู้สั่งแกงจืดด้วย ปกติจะทานแต่ข้าวเฉยๆ มาในหม้อไๆกันเลยทีเดียว ไฟด้านล่างหม้อนี่ลุกโชนเลย เสิร์ฟมาแบบอุ่นๆ ไม่ร้อนเกินไปจนลวกปาก ส่วนตัวผมว่ารสชาติใช้ได้เลยแหละ

สำหรับการบริการสาขานี้ ถือว่าโอเคอยู่ครับ พนักงงานพูดจาสุภาพ ยิ้มแย้มเป็นมิตร ดูแล้วเต็มใจที่จะให้บริการดี รับออเดอร์ถูกต้องครบถ้วน อาหารก็รอไม่นานเหมือนเดิม แต่มีพูดชื่อเมนูผิดบ้างตอนมาเสิร์ฟ โดยรวมแล้วก็ใช้ได้แหละ